**Приложение № 3**

 **проект**

**ДОГОВОР**

**№ ОП- ………/…………..2018г.**

 Днес,.................2018г., в гр. София между страните:

**”БДЖ - Товарни превози” ЕООД**, със седалище и адрес на управление: гр. София - 1080, Столична община, район "Средец", ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от управителя инж. Любомир Симеонов Илиев, наричано по-долу за краткост “**ВЪЗЛОЖИТЕЛ”**

И ….................................................................................,със седалище и адрес на управление: ......................................................................................................................, вписано в Търговския регистър при Агенция по вписванията с ЕИК : .........................., представлявано от ............................................................., наричан по-нататък за краткост **“ИЗПЪЛНИТЕЛ”,**

**на основание чл. 112 и чл. 183 от Закона за обществените поръчки (ЗОП) и влезли в сила- Решение №....../...........2018г. на Управителя на „БДЖ–Товарни превози” ЕООД за откриване на процедура на** **договаряне с предварителна покана по реда на ЗОП с предмет: „Основен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” за определяне на изпълнител на обществена поръчка, се сключи настоящият договор за следното:**

 **І. ПРЕДМЕТ НА ДОГОВОРА.**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение и при условията на настоящия договор oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД”.

**Чл. 2** ИЗПЪЛНИТЕЛЯТсе задължава да предостави услугите в съответствие с "Техническа спесификация/Изисквания за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД”– Приложение №1, „Общи изисквания за всички TTp” - Приложение №2, “Правилник заводски ремонт на електрически локомотиви серия 44-000 и 45-000” - Приложение №3, Техническото предложение на ИЗПЪЛНИТЕЛЯ – Приложение № 4 и Ценово предложение наИЗПЪЛНИТЕЛЯ - Приложение № 5, представляващи неразделна част от този договор.

**Чл. 3.** В срок до 10 (десет) дни от датата на подписване на договора, но най-късно преди зaпочване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и предствителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в представената информация в хода на изпълнението на договора в срок до 7 (седем) дни от датата от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ.**

**Чл. 4.** Договорът влиза в сила от датата на подписването му и е със срок на действие до изпълнение на всички поети от страните задължения, но не за повече от **2** (две) години, считано от дата на сключването му.

**Чл. 5** Срокът за извършване на ремонтa на един тягов трансформатор (ТТр) е…………. дни /не по-дълъг от 70 дни/, и се съгласува между ВЪЗЛОЖИТЕЛЯ и ИЗПЪЛНИТЕЛЯ индивидуално за всеки ТТр, според реалния технологичен процес и възможностите на ИЗПЪЛНИТЕЛЯ, след доставката на ТТр, считано от датата на подписване между представители на страните на протокол за приемане-предаване ТТр за основен ремонт.

**Чл. 6 (1)** Транспортните разходи за еднократно придвижване на ТТр от ВЪЗЛОЖИТЕЛЯ към ИЗПЪЛНИТЕЛЯ, до пункт посочен от ИЗПЪЛНИТЕЛЯ и одобрен от ВЪЗЛОЖИТЕЛЯ по този договор в рамките на Република България и обратно, са за сметка на ВЪЗЛОЖИТЕЛЯ. Когато ремонтната база на Изпълнителя е разположена извън територията на Р България, всички разходи, свързани с придвижване на ТТр на чужда територия, са за сметка на Изпълнителя.

**(2)** Предаването натяговите трансформатори ще се извършва на място, посочено от ИЗПЪЛНИТЕЛЯ, по график съгласуван между страните по договора.

**Чл. 7** Място за изпълнение на договора е ................ /ремонтна база на ИЗПЪЛНИТЕЛЯ/

**ІІІ. ЦЕНИ, РЕД И СРОКОВЕ НА ПЛАЩАНЕ**

**Чл. 8 (1)** За предоставените по договора услуги ВЪЗЛОЖИТЕЛЯТ заплаща на ИЗПЪЛНИТЕЛЯ следните цени, предложени от ИЗПЪЛНИТЕЛЯ в ценовото му предложение:

* Единична цена за основен ремонт на ТТр №930360, на лок.№ 43-547 - …..…. лв. без ДДС;
* Единична цена за основен ремонт на ТТр №932 722 , на лок.№ 43-509 - …..…. лв. без ДДС;
* Единична цена за основен ремонт на ТТр №932 725, на лок.№ 44-103 - …..…. лв. без ДДС;
* Единична цена за основен ремонт на ТТр №933 837, на лок. № 43-518 - …..…. лв. без ДДС;
* Единична цена за основен ремонт на ТТр №935 994 , на лок. № 43-310 - …..…. лв. без ДДС;
* Единична цена за основен ремонт на ТТр №936 005 , на лок. № 43-502 - …..…. лв. без ДДС;
* Единична цена за основен ремонт на ТТр №938 228 , на лок. № 44-093 - …..…. лв. без ДДС;
* Единична цена за основен ремонт на ТТр №.939 507, на лок. № 43-552 - …..…. лв. без ДДС;
* Единична цена за основен ремонт на ТТр №.942 794, на лок. № 44-091 - …..…. лв. без ДДС;
* Единична цена за основен ремонт на ТТр №.942 800, на лок. № 44-093 - …..…. лв. без ДДС;

Максималната стойност на договора не може да надвишава сумата от .........(словом) лева без ДДС, съгласно ценовото предложение на ИЗПЪЛНИТЕЛЯ, съставляващо Приложение № 5.

**(2)** В цената по ал. 1 са включени всички разходи на ИЗПЪЛНИТЕЛЯ за изпълнение на услугите по чл. 1 от договора, в това число всички резервни части, възли и детайли, които се сменят по време на ремонта, съглано “Правилник заводски ремонт на електрически локомотиви серия 44-000 и 45-000” - Приложение №3 ведно с приложенията към него и “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” (Приложение № 1) и изпитания, като ВЪЗЛОЖИТЕЛЯТ не дължи заплащането на каквито и да е други разноски направени от ИЗПЪЛНИТЕЛЯ.

**(3)** Цената, свързана с изпълнението на услугата, посочена в ценовото предложение на ИЗПЪЛНИТЕЛЯ, е фиксирана за времето на изпълнение на договора и не подлежи на промяна освен в случаите, изрично уговорени в този договор и в съотвествие с разпоредбиде на ЗОП.

**(4)** Необходимото количество трансформаторно масло за подмяна ще бъде доставено от "БДЖ - Товарни превози" ЕООД. Трасформаторното масло се доставя от ВЪЗЛОЖИТЕЛЯ в 10 дневен срок от датата на писмено заявеното количество от страна на ИЗПЪЛНИТЕЛЯ. Срокът за ремонт на ТТр, за които е предвидено недоставеното количество трансформаторно масло, спира да тече за времето от изпращане на заявка за тарнсформаторно масло до доставка на същото.

**Чл. 9 (1)** Всяко плащане по този договор се извършва въз основа на следните документи:

**1.** Предавателно-приемателен протокол за приемане на услугите, извършени за съответната партида ТТр, подписан от оправомощени от ВЪЗЛОЖИТЕЛЯ и от ИЗПЪЛНИТЕЛЯ лица, при съответно спазване на разпоредбите на Раздел VI (Предаване и приемане на изпълнението) от договора.

2. Оригинална фактура за дължима сума за изпълнение на услугите по ремонта на ТТр, издадена от ИЗПЪЛНИТЕЛЯ и представена на ВЪЗЛОЖИТЕЛЯнаимето на **“**БДЖ Товарни превози” ЕООД с адрес: гр. София, п.к. 1080, ул. Иван Вазов № 3 с МОЛ – инж. Любомир Симеонов Илиев. Фактурата освен задължителните реквизити да съдържа и следните данни:№ и предмет на договора.

3. Протоколи за извършени изпитания, сертификат за качество и гаранционна карта за извършения ремонт всеки ТТр .

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 30 дни, който срок започва да тече след получаване на всички документи, посочени в ал.1.

**Чл. 10 (1)** Всички плащания по този договор се извършват в лева/евро чрез банков превод по следната банкова сметка на ИЗПЪЛНИТЕЛЯ:

Банка : ................

BIC : ................

IBAN : ................

 **(2)** ИЗПЪЛНИТЕЛЯT е длъжен да уведомява писмено ВЪЗЛОЖИТЕЛЯ за всички последващи промени по ал.1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл. 11 (1)** Когато за частта на услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на ИЗПЪЛНИТЕЛЯ отчет за изпълнението на съответната част от услугите за съответната дейност, заедно с искане за плащане на тази част пряко на подизпълнителя (когато е приложимо).

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ документите по чл. 9 за плащане на подизпълнителя в срок от 15 (петнадесет) дни от получаването им, заедно със становище, от което да е видно дали оспорва плащанията или част от тях като недължими (когато е приложимо).

**(3)** ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI (Предаване и приемане на изпълнението) от договора, и заплаща възнаграждение за тази част на подизпълнителя в срок до 30 (тридесет) дни от подписването на приемателно-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа (когато е приложимо).

**IV. ГАРАНЦИЯ ЗА ИЗПЪЛНЕНИЕ**

**Чл. 12 (1)** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от стойността на договора без ДДС, а именно ......... (словом) лева, която служи за обезпечаване на изпълнението на задълженията на ИЗПЪЛНИТЕЛЯ по договора.

**Чл. 13** Когато, като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ (посочена в уведомителното писмо с приложеното решение за определяне на изпълнител), както следва:

Банка :………………………….

BIC :………………………….

IBAN :....……………………….

**Чл. 14 (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ (Образец № 6 от Документацията за участие), да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор.

2. да бъде със срок на валидност за целия срок на действие на Договора плюс един месец след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15 (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент) и която трябва да отговаря на следните изисквания:

1. да е влязла в сила;

2. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

3. да бъде със срок на валидност за целия срок на действие на Договора плюс един месец след изтичането му.

4. заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

5. не се допуска застраховката да съдържа клаузи за отложено или разсрочено плащане на застрахователните суми.

6. по застраховката не трябва да се прилага самоучастие на застрахования.

7. при противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

8. за доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**Чл. 16 (1)** ВЪЗЛОЖИТЕЛЯТ освобождава Гаранцията за изпълнение в срок до един месец след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

 **(2)** Освобождаването на Гаранцията за изпълнение се извършва, както следва:

 1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал.1 от Договора;

 2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

 3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

 **(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 17** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на

ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 18 (1)** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

 1. ако ИЗПЪЛНИТЕЛЯТ не започне работа по изпълнение на договора в срок до 30 (тридесет) дни след датата на влизане в сила и ВЪЗЛОЖИТЕЛЯТ развали договора на това основание;

 2. при пълно неизпълнение , в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание;

 3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 19** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 20** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в 7 (седем) дневен срок да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.

**Чл. 21** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 22** ИЗПЪЛНИТЕЛЯТ има право:

 1. да получи възнаграждение в размера, сроковете и при условията на чл. 8-10 от договора.

 2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 23** ИЗПЪЛНИТЕЛЯТ се задължава:

 1. да предостави услугите, спазвайки изискванията посочени в “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” –Приложение № 1, „Общи изисквания за всички TTp” - Приложение № 2, “Правилник заводски ремонт на електрически локомотиви серия 44-000 и 45-000” - Приложение № 3.

2. да изпълнява задълженията си по този договор в уговорените срокове и качествено, в съответствие с договора и приложенията;

3. да представи на ВЪЗЛОЖИТЕЛЯ документите по чл. 9, ал. 1 от договора.

4. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

5. да изпълнява всички законосъобразни указания и изисквания на ВЪЗЛОЖИТЕЛЯ;

6. да пази поверителна конфиденциалната информация, в съответствие с уговореното в чл. 42 от Договора;

7. да не възлага работата или части от нея на подизпълнители, без да е изпълнил условията на чл.66, ал.11 и ал.12 от ЗОП;

8. да сключи договор/договори за подизпълнение с посочените в офертата му подизпълнители в срок от 7 (седем) работни дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788);

9. да уведоми писмено ВЪЗЛОЖИТЕЛЯ за готовността за предаване и приемане на ремонтираните ТТр, най-късно до 3 (три) работни дни преди изтичане на срока по чл. 5 от договора;

10. да допуска по всяко време в рамките на работното време без предварително съгласуване, представители на „БДЖ-Товарни превози” ЕООД за извършване на проверка по качеството на извършваните услуги съгласно “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” (Приложение № 1), „Общи изисквания за всички TTp”(Приложение № 2), “Правилник заводски ремонт на електрически локомотиви серия 44-000 и 45-000” (Приложение № 3) и Техническото предложение наИЗПЪЛНИТЕЛЯ (Приложение № 4).

**Чл. 24** ВЪЗЛОЖИТЕЛЯТ има право:

 1. да изисква и да получава услугите в уговорения срок, количество и качество.

 2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението.

 3. да отказва да приеме изпълнението, ако е неточно.

**Чл. 25** ВЪЗЛОЖИТЕЛЯТ се задължава:

1. да приеме изпълнението на услугите за всеки отделен ТТр, когато отговаря на договореното, по реда и при условията на този договор;

2. да заплати на ИЗПЪЛНИТЕЛЯ цената в размера, по реда и при условията, предвидени в този договор;

3. да пази поверителна конфеденциална информация, в съотвествие с чл. 42 от договора.

4. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

5. да освободи представената от ИЗПЪЛНИТЕЛЯ гаранция за изпълнение, съгласно клаузите на чл.16-19 от договора.

6. да осигури оправомощени лица при предаването и приемането на ТТр за и от ремонт, като се съставят необходимите протоколи.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 26 (1)** Представители на ИЗПЪЛНИТЕЛЯ и представители на ВЪЗЛОЖИТЕЛЯ подписват приемо-приемателен протокол при предаването на ТТр след измервания, съгласно параметрите в “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” (Приложение № 1) „Общи изисквания за всички TTp”(Приложение № 2), “Правилник заводски ремонт на електрически локомотиви серия 44-000 и 45-000” (Приложение № 3).

**Чл. 27** ВЪЗЛОЖИТЕЛЯТ има право:

 1. да приеме изпълнението, когато отговаря на договореното.

 2. да поиска преработвaне и/или допълване на документите, удостоверяващи количествено и качествено изпълнение на услугата, в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ. Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемането на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ.

 3. да откаже да приеме изпълнението при съществени отклонения от договореното, в случай, че констатираните недостатъци са от такова естество, че не могат да бъдат отстранени в рамите на срока за изпълнение на договора.

**Чл. 28 (**1)Гаранционният срок на всеки ТТр след ремонт е 12 (дванадесет) месеца след въвеждането му в експлоатация. Датата за въвеждане в експлоатация се удостоверява с „Протокол за монтаж” на ТТр на съответния локомотив.

(2) Гаранционният срок важи за ТТр като цяло, независимо от обема на извършената ремонтна дейност.

**VII. ОТГОВОРНОСТ И РЕКЛАМАЦИИ**

**Чл. 29 (1)** ИЗПЪЛНИТЕЛЯТ носи пълна имуществена отговорност за вреди, причинени пряко или косвено на ВЪЗЛОЖИТЕЛЯ или трети лица в резултат от извършените услуги по чл. 1 от договора. В случай на лошо извършени услуги, вследствие на които има пострадали хора, обезщетенията, които им се дължат, са за сметка на ИЗПЪЛНИТЕЛЯ.

 **(2)** Рекламации за скрити недостатъци или отклонения от “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД” - Приложение № 1, „Общи изисквания за всички TTp”(Приложение № 2), “Правилник заводски ремонт на електрически локомотиви серия 44-000 и 45-000” (Приложение № 3) на ВЪЗЛОЖИТЕЛЯ, се представят писменно към ИЗПЪЛНИТЕЛЯ в рамките на гаранционните срокове. В срок от 5 (пет) работни дни, след писмено уведомяване за установени повреди, ИЗПЪЛНИТЕЛЯТ съгласува действията си за отстраняването им с ВЪЗЛОЖИТЕЛЯ, като за целта се изготвя протокол, в които се описва повредата, отговорният за повредата и начинът за отстраняване на повредата. В случай на неявяване на представител на ИЗПЪЛНИТЕЛЯ, рекламации се правят с акт на независим орган.

 **(3)** Рекламираните ТТр се ремонтират в едномесечен срок, считано от датата на протокола или акта на независимия орган. ИЗПЪЛНИТЕЛЯТ отстранява за своя сметка скрити дефекти, появили се в гаранционния срок, като заплаща транспортните разходи и превозни разноски, направени при тези действия.

**VIII. САНКЦИИ ПРИ НЕИЗПЪЛНЕНИЕ**

 **Чл. 30** При просрочване изпълнението на задълженията по този Договор, ИЗПЪЛНИТЕЛЯТ дължи неустойка в размер на 0,5% (нула цяло и пет на сто) от стойността на неизпълнения ремонт за всеки ден забава, но не повече от 10% (десет на сто) от стойността на неизпълнението.

**Чл. 31** При констатирано лошо или друго неточно или частично изпълнение на ремонта на ТТр или при отклонение от изискванията на ВЪЗЛОЖИТЕЛЯ, посочени в “Техническите изисквания/спецификация за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД”(Приложение № 1), „Общи изисквания за всички TTp”(Приложение № 2), “Правилник заводски ремонт на електрически локомотиви серия 44-000 и 45-000” (Приложение № 3), ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено ремонта на ТТр, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 32** При разваляне на договора поради виновно неизпълнение на някоя от страните, виновната страна дължи неустойка в размер на 10% (десет на сто) от стойността на неизпълнението.

**Чл. 33** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**IX. ПРЕКРАТЯВАНЕ НА ДОГОВОРА**

**Чл. 35 (1)** Този договор се прекратява:

 1. с изтичане на срока по чл. 4 от договора;

 2. по взаимно съгласие на страните, изразено писмено;

3. по реда на чл.118, ал 1 от ЗОП;

 4. от ВЪЗЛОЖИТЕЛЯ с двуседмично писмено предизвестие.

 5. при условията по чл. 5, ал. 1, т. 3 от ЗИФОДРЮПДРКЛТДС.

 6. при прекратяване на юридическо лице – страна по договора без правоприемство

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

 1. забави изпълнението на някое от задълженията си по договора с повече от 30 /тридесет/ календарни дни;

 2. не отстрани констатирани от ВЪЗЛОЖИТЕЛЯ недостатъци, в определен от него разумен срок;

 3. не изпълни точно някое от задълженията си по договора;

 4. използва подизпълнител, без да е изпълнил условията на чл. 66, ал.. 11 и ал. 12 от ЗОП;

5. бъде обявен в несъстоятелност или когато е в производство по несъстоятелност или ликвидация.

**Чл. 36.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните.

**Чл. 38.** Във всички случаи на прекратяване на Договора:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 39.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**X. ОБЩИ РАЗПОРЕДБИ**

**Чл. 40. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 41.** При изпълнението на Договора, ИЗПЪЛНИТЕЛЯТ и неговите подизпълнители е длъжен /са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 42. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** Информацията по ал.1 може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**Чл. 43. (1)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от страните.

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

**(2)** В случаите по ал. (1) точки 2 или 3 страната, която следва да предостави информацията, уведомява незабавно другата страна по договора.

**Чл. 44. (1)** Задълженията по чл. 42 се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**(2)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

 **Чл. 45.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл. 46.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение, могат да бъдат прехвърляни или залагани съгласно приложимото право.

**Чл. 47.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл. 48. (1)** Никоя от страните по този договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 49.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 50. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ: 2. За ИЗПЪЛНИТЕЛЯ:

Адрес за кореспонденция: ………….…. Адрес за кореспонденция: ………………….

Тел.: ……………………………………... Тел.: ………………………………………….

Факс: ……………………………………. Факс: …………………………………………

e-mail: …………………………………… e-mail: ………………………………………..

Лице за контакт: ………………………… Лице за контакт: ……………………………

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на изпращане – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

 **(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**Чл. 51.** За неуредените в този договор въпроси се прилагат разпоредбите на действащото българско законодателство.

**Чл. 52.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение

или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 53.** Този Договор се състои от 11 (единадесет) страници и е изготвен и подписан в 2 (два) еднообразни екземпляра – по един за всяка от страните.

Приложения:

Приложение № 1 - "Техническа спесификация/Изисквания за извършване на oсновен ремонт на десет броя тягови трансформатори (ТТр) тип 2SL61/5063/47 за електрически локомотиви серии 43,44 и 45 за нуждите на „БДЖ Товарни превози” ЕООД”;

Приложение № 2 – „Общи изисквания за всички TTp”;

Приложение № 3 - “Правилник заводски ремонт на електрически локомотиви серия 44-000 и 45-000”;

Приложение № 4 - Техническото предложение на ИЗПЪЛНИТЕЛЯ;

Приложение № 5 – Ценово предложение на ИЗПЪЛНИТЕЛЯ;

 **ВЪЗЛОЖИТЕЛ: ИЗПЪЛНИТЕЛ:**